# Ignacio Garriga Vaz da Conceição

Ignacio Garriga Vaz da Conceição (Sant Cugat del Vallès, 4 de febrer de 1987) és un polític i odontòleg català, actual secretari general de l'organització d'extrema-dreta Vox, des de l'octubre de 2022.
Abans ha estat portaveu del comitè executiu nacional de Vox. El 2019 va ser presentat com a candidat de Vox per Barcelona a les eleccions generals espanyoles de 2019 del 28 d'abril. Pare de família nombrosa i el menor de cinc germans, ha estat professor a la Facultat d'Odontologia de la Universitat Internacional de Catalunya.

## Biografia

Ignacio Garriga, nascut a Sant Cugat del Vallès, és el segon dels dos fills del matrimoni entre Rafael Garriga Kuijpers i Clotilde Vaz de Concicao Morlay i és pare de quatre fills.
La mare d'Ignacio, Clotilde, que era descendent de pare portuguès, va néixer el febrer de 1947 a Guinea Equatorial quan encara era una colònia espanyola. Per tant, administrativament va néixer amb la nacionalitat. Els pares de Clotilde tenien un supermercat a Malabo, però després de la mort de Pablo, pare de Clotilde i avi de Garriga, la seva mare Mercedes envià Clotilde i els seus set fills a viure a Barcelona. El pare d'Ignacio Garriga, Rafael Garriga Kuijpers, provenia d'una família molt vinculada amb la política i que havien estat involucrats en organitzacions nacionalistes flamenques com Vlaams Economisch Verbond.
Tot i que Garriga afirma té el català com a llengua materna, es considera castellanoparlant completament.
Ha impartit xerrades al Club Empel de Barcelona, successor del Casal Tramuntana, punt de trobada de jovent d'ideologia d'extrema dreta a Barcelona.

### Trajectòria política

Militant del Partit Popular des de 2005, abandonà però l'organització el 2010 per desacords sobre la postura del partit quant al matrimoni homosexual, l'avortament, la unitat espanyola i la immigració. Garriga ingressà llavors a Vox el 2014. Els motius, però de la seva marxa del Partit Popular també es degueren a disputes amb el llavors lideratge del partit per part d'Alicia Sánchez-Camacho i a un intent de cop d'estat intern a la secció local de Sant Cugat.
Entrà de diputat a les Corts Generals, a la xiii legislatura d'Espanya, després de formar part en la capçalera de la llista de Vox a la província de Barcelona a les eleccions del 28 d'abril de 2019 i sortir-ne elegit. Es reafirmà la seva elecció al mateix escó, repetint com a primer de les llistes de Vox a Barcelona, a les Eleccions Generals d'Espanya el novembre de 2019, formant part de la XIV Legislatura.
Fou designat pel seu partit com a candidat a la presidència de la Generalitat de Catalunya de cara a les Eleccions al Parlament de Catalunya de 2021.
L'octubre de 2022 fou nomenat secretari general de Vox, després que Abascal rellevés a Ortega-Smith per tancar la polèmica sorgida arran de la marxa de Macarena Olona del Partit.

## Posicionaments

Tot i la postura contrària a la immigració il·legal per part del seu partit polític, Garriga ha fet comentaris de suport als immigrants a Espanya, ja que ell mateix es considera d'ascendència immigrant, tot i que també dona suport a la deportació obligatòria d'immigrants il·legals. A més, Ignacio Garriga ha afirmat que Vox és un partit polític humanista i cristià. Garriga s'identifica «orgullosament» com català, i està fortament en contra del moviment independentista a Catalunya.

## Notes

* ↑ Té tres germans més per part de pare i que són més grans que ell. Aquests tres fills (Esmeralda, Gema i Rafael) nascuts als anys 60 provenen del matrimoni del seu pare Rafael Garriga amb Carmen Ferreiro, una senyora que morí amb quaranta-tres anys l'any 1977.

## Referències

* 1 2 «Abascal es desempallega d'Ortega Smith i promociona Ignacio Garriga». [Consulta: 8 octubre 2022].
* ↑ «Abascal i Ortega Smith encapçalaran la llista de Vox el 28-A per Madrid, i Ignacio Garriga per Barcelona». Ara, 16-03-2019. [Consulta: 30 març 2019].
* ↑ Portabella, David. «Vox suma 1.400 afiliats a Catalunya i 24.000 a l'Estat». Punt Avui, 04-01-2019. [Consulta: 30 març 2019].
* ↑ Ballesteros, Roberto R. «Negro, catalán y directivo de VOX: "Hay una caridad mal entendida en inmigración"» (en castellà). El Confidencial, 15-09-2018. [Consulta: 30 març 2019].
* ↑ Mas, Cristina «Qui són els dos diputats de Vox per Catalunya?». Ara, 10-11-2019.
* 1 2 Cantarero, Joan. «Els orígens d'Ignacio Garriga, el diputat català de Vox». El Crític, 06-11-2019. [Consulta: 14 setembre 2022].
* 1 2 3 «Negro, catalán y directivo de VOX: "Hay una caridad mal entendida en inmigración"» (en castellà). El Confidencial [Consulta: 29 abril 2019].
* ↑ «Els orígens d'Ignacio Garriga, el diputat català de Vox». [Consulta: 11 febrer 2021].
* ↑ Cantarero, Joan. «Els orígens d'Ignacio Garriga, el diputat català de Vox». El Critic, 06-11-2019. [Consulta: 4 desembre 2019].
* ↑ «Ignacio Garriga, el dentista de origen guineano que lidera la lista de Vox por Barcelona» (en castellà). 20minutos, 16-03-2019. [Consulta: 13 setembre 2019].
* ↑ Cantarero, Joan. «Els orígens d'Ignacio Garriga, el diputat català de Vox». El Crític, 06-11-2019. [Consulta: 1r febrer 2021].
* ↑ Lorca, C. «¿Quién es Ignacio Garriga, el “número uno” de Vox por Barcelona para asaltar el 28A?» (en castellà). La Razón, 16-03-2019. [Consulta: 19 febrer 2020].
* 1 2 «Negro, catalán y directivo de VOX: "Hay una caridad mal entendida en inmigración"» (en castellà). El Confidencial, 24-08-2018. [Consulta: 19 febrer 2020].
* ↑ López Frías, David «Ignacio Garriga, hijo de 'Cloti' y nieto de 'Mamá pantalones', un líder de Vox distinto para Cataluña». El Español, 21-10-2020 [Consulta: 1r febrer 2021].
* ↑ «Els orígens d'Ignacio Garriga, el diputat català de Vox». El Crític. [Consulta: 19 febrer 2020].
* ↑ «Ignacio Garriga, el dentista de origen guineano que lidera la lista de Vox por Barcelona» (en castellà). 20minutos, 16-03-2019. [Consulta: 19 febrer 2020].
* ↑ «Un diputado de Vox-Barcelona, contra el 'topless' en las piscinas» (en castellà). Crónica Global. [Consulta: 19 febrer 2020].
* ↑ Ubieto, Gabriel. «La ultraderecha de Vox duplica sus diputados en Catalunya» (en castellà). El Periodico, 10-11-2019. [Consulta: 19 febrer 2020].
* 1 2 «Ignacio, "harto" de ser el negro catalán de Vox: "Soy español. Eso es racismo"» (en castellà). El Español, 08-12-2018. [Consulta: 19 febrer 2020].